b"\n_START_ARTICLE_\nCoper del rei\n_START_SECTION_\nIdentificaci\xc3\xb3\n_START_PARAGRAPH_\nEl coper del rei pot ser f\xc3\xa0cilment conf\xc3\xb3s amb el donzell de la ferradura (Coenagrion puella), per\xc3\xb2 el coper del rei t\xc3\xa9 el dors i el t\xc3\xb2rax m\xc3\xa9s blau que negre; i en canvi en el donzell de la ferradura \xc3\xa9s al rev\xc3\xa9s. El segon segment del t\xc3\xb2rax t\xc3\xa9 un punt distintiu amb una l\xc3\xadnia per sota de la connexi\xc3\xb3 amb el tercer segment._NEWLINE_Una altra difer\xc3\xa8ncia pot ser observada quan observem el costat del t\xc3\xb2rax. El coper del rei hi t\xc3\xa9 nom\xc3\xa9s un ratlla negra petita, mentre que tots els altres zig\xc3\xb2pters blaus n'hi tenen dues. El mascle \xc3\xa9s blau i la femella \xc3\xa9s marr\xc3\xb3._NEWLINE_Durant l'aparellament, el mascle abra\xc3\xa7a a la femella pel coll mentre ella inclina el seu cos al voltant dels seus \xc3\xb2rgans reproductius; \xc3\xa9s l'anomenada roda d'aparellament. La parella vola junta sobre l'aigua i els ous s\xc3\xb3n posats dins de les plantes adequades, just sota la superf\xc3\xadcie.\xc2\xa0_NEWLINE_Els ous es desclouen i les larves, anomenades nimfes, viuen a l'aigua i s'alimenten de petits animals aqu\xc3\xa0tics. Les nimfes surten de l'aigua i pugen per una tija herb\xc3\xa0cia on emergiran de l'ex\xc3\xbavia i esdevindran adults.\n_START_SECTION_\nComportament\n_START_PARAGRAPH_\nAquest petit zig\xc3\xb2pter, de colors brillants \xc3\xa9s probablement el m\xc3\xa9s com\xc3\xba en gran part de la Gran Bretanya. El trobem en una \xc3\xa0mplia gamma d'h\xc3\xa0bitats, des de petits estanys als rius. \xc3\x89s especialment com\xc3\xba en llacs i embassaments. _NEWLINE_En general, volen baix a trav\xc3\xa9s de la vegetaci\xc3\xb3 i tamb\xc3\xa9 volen b\xc3\xa9 sobre l'aigua."